text: 3000 elever belønnes i Legoland
  25 april 2017 kl. 06.24
  Knap 3000 skolepatruljer samles tirsdag Legoland i Billund som belønning for deres indsats i løbet af året.
  Normalt betyder det krig, når personer med skrårem invaderer et land. I dag invaderer 2.858 skolepatruljer Legoland i al fredsommelighed. De skal hyldes for deres utrættelige indsats for kammeraterne i trafikken foran skolerne i Jylland og på Fyn.
  På Sjælland samles i morgen onsdag 4.400 skolepatruljer til et tilsvarende arrangement i Tivoli i København.
  En  ny undersøgelse fra Rådet for Sikker Trafik viser, at skolepatruljerne har en effekt på bilisternes fart foran skolerne. Ifølge undersøgelsen svarer 97 pct. af de adspurgte knap 1.500 bilister, at de sænker farten, når de møder en skolepatrulje på en skolevej.
  Fakta om skolepatruljer
  Skolepatruljeordningen blev indført i 1949En skolepatrulje arbejder hver morgen, og eleverne møder tidligere end alle andre eleverI Danmark er der knap 20.000 skolepatruljeeleverEn skolepatrulje oprettes i samarbejde mellem skole og politiet. En lærer på skolen fungerer som instruktør
  
  